## Rješenje kojim se daje odobrenje Raiffeisen mirovinskom društvu za upravljanje obveznim mirovinskim fondom d.d., Zagreb, na promjenu banke skrbnika za Raiffeisen obvezni mirovinski fond, te se odobrav

### NN 107/2008 (19.9.2008.), Rješenje kojim se daje odobrenje Raiffeisen mirovinskom društvu za upravljanje obveznim mirovinskim fondom d.d., Zagreb, na promjenu banke skrbnika za Raiffeisen obvezni mirovinski fond, te se odobrav

# HRVATSKA AGENCIJA ZA NADZOR FINANCIJSKIH USLUGA

**3195**

Na temelju odredbi članka 15. točka 4. alineja 2. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05)
primjenom odredbi članka 79. stavka 4. Zakona o obveznim i dobrovoljnim
mirovinskim fondovima (»Narodne novine« br. 49/99, 63/00, 103/03, 177/04 i
71/07), članka 4. stavka 3. i članka 5. Pravilnika o obavljanju poslova banke
skrbnika (»Narodne novine« br. 65/01 i 47/03), odlučujući o zahtjevu za
izdavanje odobrenja za promjenu banke skrbnika za Raiffeisen obvezni mirovinski
fond, Raiffeisen mirovinskog društva za upravljanje obveznim mirovinskim fondom
d.d., Zagreb, Magazinska 69, Uprava Hrvatske agencije za nadzor financijskih
usluga (u daljnjem tekstu Agencija), na sjednici održanoj 11. rujna 2008.
godine, donijela je

## RJEŠENJE

1. Daje se odobrenje Raiffeisen mirovinskom društvu za upravljanje obveznim
mirovinskim fondom d.d., Zagreb, Magazinska 69 na promjenu banke skrbnika za
Raiffeisen obvezni mirovinski fond, te se odobrava izbor Hypo Alpe-Adria-Bank
d.d., Zagreb, Slavonska avenija 6 kao banke skrbnika.
2. Ovo Rješenje objavit će se u »Narodnim novinama«.

```
Obrazloženje
```

Raiffeisen mirovinsko društvo za upravljanje obveznim mirovinskim fondom d.d.,
Zagreb, Magazinska 69, podnijelo je svojim podneskom od 7. srpnja 2008. godine i
dopunama od 25. kolovoza i 3. rujna 2008. godine zahtjev za izdavanje odobrenja
za promjenu banke skrbnika. Uz zahtjev su priložili:
– Obavijest o raskidu ugovora o skrbništvu sa Societe Generale – Splitskom
bankom d.d., Split,
– Ugovor o skrbništvu nad imovinom Raiffeisen obveznog mirovinskog fonda
zaključen s Hypo-Alpe-Adria Bank d.d., Zagreb, Slavonska avenija 6, dana 20. 8.
2008. godine,
– Privitak Ugovoru o skrbništvu od 2. 9. 2008. godine,
– Informacije o banci skrbniku,
– Revidirano godišnje financijsko izvješće za banku skrbnika za 2005., 2006. i
2007. godinu,
– Dokaz o uplati naknade i administrativne pristojbe.
Postupajući sukladno odredbama članka 79. stavka 4. Zakona o obveznim i
dobrovoljnim mirovinskim fondovima (»Narodne novine« br. 49/99, 63/00, 103/03,
177/04 i 71/07), članka 4. stavka 3. i članka 5. Pravilnika o obavljanju poslova
banke skrbnika (»Narodne novine« br. 65/01 i 47/03) Agencija je na sjednici
održanoj 11. rujna 2008. godine utvrdila da je zahtjev osnovan, te je odobrila
promjenu banke skrbnika i izbor Hypo Alpe-Adria-Bank d.d. Zagreb, Slavonska
avenija 6 kao banke skrbnika nad imovinom Raiffeisen obveznog mirovinskog fonda
umjesto dosadašnje banke skrbnika Societe Generale – Splitske banke d.d., Split,
Ruđera Boškovića 16. Također je utvrdila da je Ugovor o skrbništvu nad imovinom
Raiffeisen obveznog mirovinskog fonda zaključen s Hypo-Alpe-Adria Bank d.d.,
Zagreb, Slavonska avenija 6, 20. kolovoza 2008. godine i privitak Ugovora o
skrbništvu od 2. rujna 2008. godine sukladan Zakonu o obveznim i dobrovoljnim
mirovinskim fondovima i Pravilniku o obavljanju poslova banke skrbnika, te je
odlučeno kao u točki 1. izreke ovog Rješenja.
Sukladno odredbi članka 8. stavka 3. Zakona o Hrvatskoj agenciji za nadzor
financijskih usluga, ovo Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I-140-01/08-32/01
Urbroj: 326-113-08-6
Zagreb, 11. rujna 2008.

Predsjednik Uprave
**Ante Samodol**, v. r.

Rješenje, NN 107/2008-3195
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)